ચાલુ વર્ષે સિંગતેલના ભાવમાં સતત ગાબડાં પડી રહ્યાં છે અને રૂ. ૧૫૦૦ની સપાટી તોડી નીચે પહોંચી ગયેલા જોવા મળ્યા છે. વેપારીઓ પણ ઘટતા જતા ભાવ અંગે ચિંતા સેવી રહ્યા છે, જોકે ગ્રાહકને રાહત થઇ છે. કાલુપુર હોલસેલ વેપારીના જણાવ્યા પ્રમાણે મગફળીના બમ્પર ઉત્પાદન તથા સ્ટોકિસ્ટોના અભાવ વચ્ચે પાછલા વર્ષે આ સમયગાળામાં જોવા મળી રહેલા ભાવ કરતા ડબે રૂ. ૩૦૦ નીચા ભાવ જોવા મળી રહ્યા છે. પાછલા વર્ષે આ સમયે સિંગતેલ ૧૮૦૦-૧૮૨૫ની સપાટીએ ભાવ હતો.